સંજય ભટ્ટની સાથે જ પીઆઈ ઇન્દ્રવદન વ્યાસ સહિત કુલ સાત જણાંની પણ ધરપકડ કરવામાં આવી હતી. સંજીવ ભટ્ટ સહિત સાતની ધરપકડને પગલે રાજયનાં પોલીસબેડામાં ભારે ચકચાર મચી ગઇ છે. ચકચારભર્યા આ પ્રકરણની વિગતો એવી છે કે, સંજીવ ભટ્ટ અને બનાસકાંઠાનાં સાત પૂર્વ પોલીસકર્મીઓની ગુજરાત સીઆઈડી ક્રાઈમ દ્વારા અટકાયત કરી પૂછપરછ હાથ ધરાયા બાદ તેમની ધરપકડ કરવામાં આવી હતી. વર્ષ ૧૯૯૮માં પાલનપુર પોલીસ સ્ટેશનમાં એડવોકેટ શમશેરસિંહ રાજપુરોહિત વિરૂધ્ધ નોર્કોટિક્સનો એક કેસ નોંધાયો હતો. જો કે, ધરપકડનાં એક દિવસ બાદ ઓળખપરેડમાં હોટલનાં માલિકે વકીલ શમશેરસિંહને ઓળખવાનો ઇન્કાર કરી દીધો હતો. પોલીસે ત્યારબાદ તાત્કાલિક રાજપુરોહિતને ડિસ્ચાર્જ કરવાનો રિપોર્ટ ફાઇલ કરી દેવાયો હતો, જેને સ્પેશ્યલ કોર્ટે એક સપ્તાહ પછી તેને સ્વીકારી લીધો હતો. જેને પગલે એડવોકેટ શમશેરસિંહે પાલીમાં જજ આર.આર.જૈન, સંજીવ ભટ્ટ અને તેમના સાથી પોલીસ કર્મચારીઓ વિરૂધ્ધ પાલીમાં અપહરણ અને એનડીપીએસનાં ખોટા કેસમાં પોતાને ફસાવી દેવા બદલ ફરિયાદ નોંધાવી હતી.